Georgius Watt
Georgius Watt Res apud Vicidata repertae: Nativitas: 24 Aprilis 1851; Oldmeldrum Obitus: 1930; Lockerbie Patria: Britanniarum Regnum, Britanniarum Regnum Georgius, vulgo George Watt (Meldri in oppido natus die 24 Aprilis 1851; ad Lockerbie die 2 Aprilis 1930 mortuus) fuit medicus et botanista Scoticus qui in India laboravit. Alumnus fuit scholae grammaticae et collegii Marischallani Aberdonensis necnon universitatis Glasguensis. Professor botanicae apud collegium Hooghliense(en) ab anno fere 1874, mox apud collegium Regiminis Krishnagarense(en) meruit. Catalogum botanicum expositionis internationalis Calcuttensis(en), anno 1883/4 celebratae, confecit in partes septem divisum, titulo Economic Products of India Exhibited in the Economic Court, Calcutta International Exhibition, 1883/84: vol. I, in quo comprehenduntur pars 1, gummia et resinae; pars 2, tincturae, coriaria, acida; pars 3, fibra et plantae fibrosae; pars 4, olea et semina oleaginosa, unguenta, sapones; pars 5, res medicinales pars 6, cibi, res cibariae, pabula pars 7, ligna E quo catalogo, iussu ministerii agriculturae imperii Britannici Indiani, opus capitale elaboraverit, titulo Dictionary of the Economic Products of India, inter annos 1889 et 1893 divulgatum: vol. 1, Abaca–Buxus. 1889 vol. 2, Cabbage–Cyperus. 1890 vol. 3, Dacrydium–Gordonia. 1890 vol. 4, Gossypium–Linociera. 1890 vol. 5, Linum–Oyster. 1891 vol. 6 pars 1, Pachyrhizus–Rye. 1892 vol. 6 pars 2, Sabadilla–Silica. 1893 vol. 6 pars 3, Silk–Tea. 1893 vol. 6 pars 4, Tectona–Zygophillum. 1893 Series encyclopaedica The Wealth of India medio saeculo XX divulgata est, ex opere Watt partim derivata, e qua volumina nonnulla in interrete legi possunt.